Bfn-restauranteienaar vas oor perlemoenFoto: SAPD/Facebook Konst. Peter Kareli, woordvoerder van die polisie, het gesê die restaurant, wat in ŉ sakekompleks in Pellisier geleë is, is deursoek. “Die 44-jarige restauranteienaar se huis is ook deursoek en daar is op perlemoen ter waarde van R10 000 beslag gelê.” Volgens Kareli is die vrou in hegtenis geneem. Die restaurant se kok, ’n 48-jarige man, is intussen ook in hegtenis geneem nadat hy nie die nodige dokumente om in Suid-Afrika te woon en werk in sy besit gehad het nie. Die verdagtes sal na verwagting binnekort in die Bloemfontein-landdroshof verskyn. Die verdagtes is albei buitelanders.